Tirgus izpēte
“Būvniecības ieceres “Autobusu parka esošās infrastruktūras pārbūve un jaunas elektrouzlādes infrastruktūras izbūve Kleistu ielā 28, Rīgā” projektēšana un autoruzraudzība”

Jautājums un atbilde

Rīgā, 27.08.2026.
	Nr.
	Piegādātāja jautājumi
	RP SIA "Rīgas satiksme" atbilde

	1.
	Projektēšanas uzdevumā norādīts, ka BP sastāvā jābūt arī UK un UKT daļām, savukārt pārējā dokumentācijā un pieteikumā prasīta tikai LKT daļa.
	Pasūtītājs skaidro, ka atbilstoši Projektēšanas programmas (Projektēšanas uzdevuma 3.pielikums) 7.punktā noteiktajam, būvprojekta ietvaros jāparedz arī UK un UKT daļu izstrāde. Tas pats attiecināms arī uz BIM nodevumu izstrādi, t.i., izpildītājam jāizstrādā arī UK un UKT 3D BIM modeļi.

	2.
	Projektēšanas uzdevumā norādīts, ka BIM 2.stadija jāiesniedz "5 (seši) mēnešu laikā". Termiņš nav definēts korekti.
	Pasūtītājs skaidro, ka 2.starpziņojuma – Starpposma BIM_1 iesniegšanas termiņš ir 5 (piecu) mēnešu laikā no līguma noslēgšanas dienas

	3.
	Lūdzam precizēt, vai Izpildītāja BIM saistības beidzas ar “Apstiprinātais BIM” nodevumu vai ietver arī modeļu aktualizēšanu būvniecības laikā un Izpildmodeļa/AIM sagatavošanu. Ja ietver, lūdzam noteikt LOD/LOI un atbildības. 
	Pasūtītājs skaidro, ka izpildītāja atbildība turpinās arī autoruzraudzības posmā: Autoruzrauga atbildība būvniecības (BV) posmā attiecas uz apstiprinātā būvprojekta un tam atbilstošā BIM modeļa aktualizēšanu autoruzraudzības ietvaros, t. sk. autoruzrauga izstrādāto, precizēto vai saskaņoto projektēšanas risinājumu iestrādi 3D BIM modelī un ar tiem saistīto parametru aktualizēšanu atbilstoši Pasūtītāja apstiprinātajām BIM prasībām. LOD detalizācijas pakāpe – analoģiska Apstiprinātā BIM posmam, savukārt LOI prasības definētas Vispārīgo BIM prasību 2.pielikumā “Aktīvu informācijas prasības”.

Šī atbildība neattiecas uz būvuzņēmēja ierosinātām izmaiņām, tai skaitā izmaiņām, kas saistītas ar būvdarbu tehnoloģiju, materiālu vai iekārtu nomaiņu, būvuzņēmēja izvēlētiem tehniskajiem risinājumiem vai citām būvuzņēmēja iniciētām atkāpēm no apstiprinātā būvprojekta. Šādu izmaiņu izstrāde, pamatošana un nepieciešamās informācijas/izpildmodeļa sagatavošana ir būvuzņēmēja atbildība.

	4.
	Projektēšanas uzdevumā un Projektēšanas programmā ir paredzēta ūdensapgādes un kanalizācijas daļu UK un UKT izstrāde, savukārt Pielikuma Nr.1 BIM modeļu detalizācijas matricā UK un UKT disciplīnām LOD prasības nav norādītas. Lūdzam precizēt, vai UK un UKT sadaļas šī projekta ietvaros ir jāizstrādā kā 3D BIM modeļi. Ja jā, lūdzam noteikt UK un UKT prasīto LOD katrā BIM kontrolpunktā, kā arī piemērojamo LOI prasību apjomu.
	Pasūtītājs skaidro, ka UK un UKT 3D BIM modeļi jāizstrādā šādos posmos un detalizācijā:
1. 2.starpziņojums – Starpposma BIM_1: UKT, LOD 200
2. 3.starpziņojums – Starpposma BIM_2: UK un UKT, LOD 200 
3. 4.starpziņojums – Detalizētais BIM: UK un UKT, LOD 300 
4. Gala nodevums – Apstiprinātais BIM: UK un UKT, LOD 300 
LOI prasības analoģiskas LKT prasībām

	5.
	Projektēšanas uzdevumā kā 1. starpziņojuma sastāvdaļa ir prasīti projektējamās ēkas lāzerskenēšanas dati un uz to pamata izstrādāts AR BIM modelis, savukārt Vispārīgajās BIM prasībās norādīts, ka detalizēts lāzerskenēšanas uzdevums tiks izstrādāts un saskaņots ar Pasūtītāju atsevišķi. Lūdzam jau iepirkuma stadijā noteikt minimālās saistošās lāzerskenēšanas prasības.
	Pasūtītājs skaidro, ka lāzerskenēšanas mērķis ir iegūt ģeoreferencētu, augstas precizitātes 3D telpisko informāciju par esošo situāciju, izmantojot lāzerskenēšanas metodi, lai nodrošinātu uzticamu pamatu BIM modeļu izveidei, validācijai un izbūvētā stāvokļa salīdzināšanai ar projektēto. 
Pasūtītājs precizē, ka ēku iekšējo konstrukciju uzmērīšanai jāizmanto stacionārs 3D lāzerskeneris, nodrošinot vismaz šādas prasības: attāluma precizitātes kļūda < 2 mm uz 25 m vai < 3 mm uz 100 m, 3D punkta precizitāte < 3,0 mm uz 10 m, reģistrācijas novirze ≤ 15 mm, punktu blīvums ≤ 10 mm, kā arī RGB krāsu informācija.
Punktu mākonim jābūt reģistrētam un ģeoreferencētam LKS-92 un LAS-2000,5, nodrošinot kopējo telpisko precizitāti pret faktisko situāciju dabā līdz 2 cm. Nodevumā jāiesniedz dati oriģinālformātā, E57 formātā un reģistrācijas atskaite. Uz punktu mākoņa pamata izstrādātajam AR BIM modelim jāatbilst punktu mākonī fiksētajai ģeometrijai bez papildu atkāpēm.
Detalizēts lāzerskenēšanas uzdevums pirms darbu uzsākšanas tiek saskaņots ar Pasūtītāju, ņemot vērā objekta specifiku, Izpildītāja izvēlēto skenēšanas metodiku un tehnoloģiju, kā arī saskaņojot punktu mākoņa kvalitātes kontroles metodes, t. sk. pārbaudi ar neatkarīgu kontroles metodi.

	6.
	Vispārīgajās BIM prasībās noteikts, ka katra BIM attīstības posma noslēgumā obligāti jāiesniedz aktuālajos BIM modeļos balstīts plānotais projekta budžets, savukārt Pielikumā Nr.1 “Projekta speciālās prasības” rindā “Izmaksu vadība” nevienā projekta posmā nodevums nav atzīmēts. Lūdzam precizēt, vai uz aktuālajiem BIM modeļiem balstīts projekta budžets ir obligāts nodevums katrā BIM kontrolpunktā, vai tikai Projektēšanas uzdevumā īpaši noteiktajos posmos. Ja tas jāiesniedz katrā BIM kontrolpunktā, lūdzam noteikt prasīto budžeta detalizācijas līmeni, klasifikācijas/strukturēšanas prasības, nodošanas formātu un nemodelēto darbu un izmaksu uzskaites principu.
	Pasūtītājs skaidro, ka Vispārīgās BIM prasības apraksta, kā jānodrošina Izmaksu vadība, ja tāda ir nepieciešama. Ņemot vērā, ka Projekta speciālajās prasībās (Vispārīgo BIM prasību pielikums Nr.1) nav veikta atzīme par Izmaksu vadības nepieciešamību, tad pretendentam šāds pakalpojums nav jāparedz. 
Izmaksu aprēķini jāveic tādā apjomā un tādos termiņos, kā tas ir noteikts Projektēšanas uzdevuma VI nodaļā “Būvniecības ieceres dokumentācijas izstrādes laiks un iesniegšanas kārtība”

	7.
	Projektēšanas uzdevuma VI sadaļā 2. starpziņojuma – “Starpposma BIM1” – termiņš formulēts kā “Ne ilgāk kā 5 (sešu) mēnešu laikā”, savukārt Pielikumā Nr.1 projekta izpildes termiņš ir norādīts 5 mēneši. Lūdzam precizēt un apstiprināt, kāds ir saistošais 2. starpziņojuma – “Starpposma BIM1” – iesniegšanas termiņš no līguma noslēgšanas dienas.
	Pasūtītājs skaidro, ka 2.starpziņojuma – Starpposma BIM_1 iesniegšanas termiņš ir 5 (piecu) mēnešu laikā no līguma noslēgšanas dienas

	8.
	Vispārīgo BIM prasību 5. nodaļā “Starpposma BIM1 / 2. starpziņojums” sasniedzamais rezultāts paredz, ka savietotajā modelī nedrīkst būt sadursmes, kas nav uzskaitītas sadursmju atskaitē. Vienlaikus Pielikumā Nr.1 “Savietotais modelis” pirmoreiz kā nodevums ir atzīmēts tikai “Starpposma BIM2” posmā. Lūdzam precizēt, vai Savietotais modelis un sadursmju atskaite ir obligāti 2. starpziņojuma – Starpposma BIM1 – nodevumi. Ja jā, lūdzam precizēt Pielikumu Nr.1 un norādīt, kuras disciplīnas šajā posmā ir savietojamas un pārbaudāmas.
	Ņemot vērā, ka Projekta speciālajās prasībās (Vispārīgo BIM prasību pielikums Nr.1) nav veikta atzīme par savietotā modeļa izstrādi, tad 2.starpziņojuma - Starpposma BIM_1 ietvaros savietotais modelis nav jāizstrādā. 

	9.
	Vispārīgās BIM prasības nosaka, ka atribūtu nosaukumus nav pieļaujams mainīt un tie jālieto tieši tādā veidā un secībā, kā noteikts informācijas detalizācijas tabulās. Vienlaikus Pielikumā Nr.2 konstatējamas atšķirības starp centrālo atribūtu sarakstu un disciplīnu lapām, piemēram.

Lūdzam precizēt, kura Pielikuma Nr.2 tabula ir uzskatāma par autoritatīvo atribūtu vārdnīcu, un izsniegt savstarpēji saskaņotu Pielikuma Nr.2 redakciju, kurā atribūtu identifikatori un nosaukumi visās lapās ir vienādi.
· lapā “Atribūti” norādīts “25_Telpas Nr”, bet lapā “AR_Telpas” – “25_Telpas numurs”;
· disciplīnu lapās tiek izmantots atribūts “04_Šķērsgriezums”, kas nav ietverts centrālajā lapas “Atribūti” sarakstā.
	Pasūtītājs skaidro, ka Pielikuma Nr. 2 lapa “Atribūti” ir uzskatāma par vispārīgo (centrālo) atribūtu vārdnīcu, kurā apkopoti atribūti, to identifikatori un nosaukumi, kas var tikt izmantoti projektā.
Pretendenta norādītās neatbilstības ir radušās redakcionālas/drukas kļūdas rezultātā un neietekmē prasību būtību vai paredzēto atribūtu izmantošanu. Precizējam, ka korekti jānorāda “25_Telpas numurs” un lapa “Atribūti” papildināma ar atribūtu “04_Šķērsgriezums”.
Pasūtītājs līdz iepirkuma izsludināšanai precizēs BIM tehnisko specifikāciju.

	10.
	Vispārīgajās BIM prasībās norādīts, ka BIM modeļu saraksts nav pilnīgs un var tikt papildināts projektēšanas, būvdarbu un apsaimniekošanas laikā, kā arī atsevišķām BIM analīzēm darba uzdevums var tikt definēts BIM izpildes plāna izstrādes laikā. Lūdzam apstiprināt, ka Pretendenta piedāvājumā iecenojamais obligātais BIM apjoms ietver tikai tās BIM disciplīnas, analīzes un citus BIM nodevumus, kas ir konkrēti noteikti un atzīmēti Pielikumā Nr.1 “Projekta speciālās prasības”. Lūdzam arī precizēt kārtību, kādā tiks noteikts izpildes un izmaksu apjoms gadījumos, ja pēc līguma noslēgšanas Pasūtītājs pieprasa papildu BIM modeli, disciplīnu, analīzi vai citu BIM nodevumu, kas iepirkuma dokumentācijā nav konkrēti norādīts kā obligāts.
	Saskaņā ar Projektēšanas uzdevuma II nodaļas 7.punktu  Projektēšanas uzdevums sevī ietver minimālo veicamo pasākumu kopumu būvprojekta izstrādei, taču tas nav uzskatāms par Izpildītāja ierobežojošu faktoru būvprojekta izstrādei. Tādējādi, pamatojoties uz savu profesionālo kompetenci un praktiskajām zināšanām, Izpildītājs nepieciešamības gadījumā veic visus papildus nepieciešamos izpētes un projektēšanas darbus būvprojekta sekmīgai izstrādei, t.sk., ja to nosaka normatīvie akti. Papildu tam, Projektēšanas uzdevuma III nodaļas 3.punkts nosaka, ka, Ja Izpildītājs uzskata, ka būvprojekta saturu ir lietderīgi papildināt, tad, pamatojoties uz savu profesionālo un praktisko pieredzi, kā arī ievērojot normatīvo aktu prasības, papildina būvprojekta saturu, un Vispārīgo BIM prasību Pielikums Nr.1 “Projekta speciālās prasības” paredz arī Citu 3D BIM modeļu iekļaušanu nodevumos, ja tas ir attiecināms un nepieciešams sekmīgai būvprojekta izstrādei.
Pasūtītājs skaidro, ka katrs gadījums vērtējams individuāli un gadījumā, ja kāda BIM modeļa, disciplīnas, analīzes vai cita BIM nodevuma nepieciešamību izpildītājs nevarēja paredzēt ne iepirkuma procedūras laikā (nepārprotami secināms, ka konkrēto darbu vajadzība neizriet no iepirkuma dokumentācijas), ne arī noslēgtā līguma izpildes laikā, tad līgumā noteiktajā kārtībā tiek uzdota papildu darbu veikšana, noslēdzot papildu vienošanos pie līguma par papildu darbu apjomu un izmaksu iekļaušanu līgumā.

	11.
	Vispārīgo BIM Prasību Pielikums_Nr2_Aktīvu informācijas prasības ir norādīti divu krāsu punkti, bet nav sniegts atšifrējums kāda ir atšķirība starp šīm krāsām. Lūdzam sniegt paskaidrojumu.
	Pasūtītājs skaidro, ka ar melnu krāsu veiktās atzīmes attiecināmas uz projektētāja izpildes apjomu, savukārt ar pelēku – atzīmētais apjoms tiks veikts projekta ietvaros, taču nav attiecināms uz projektētāja izpildes apjomu (attiecināms uz būvuzņēmēju). 

